गौरव ने बताया कि माला एमकॉम पास थी। वह विजयनगर बाईपास पर अपने मायके में बच्चों को घर पर ही ट्यूशन पढ़ाती थी। वर्ष 2016 में फेसबुक के जरिये माला की दोस्ती शिवम से हुई। शिवम एक मॉल में सेल्स मैन की नौकरी करता था। दोनों की परिजनों ने धूमधाम से उनकी शादी कराई थी। शादी में हैसियत के अनुसार दहेज भी दिया गया था। शादी के बाद शिवम माला को दहेज के लिए परेशान करने लगा था। लव मैरिज होने के कारण माला अपने परिजनों को बताती नहीं थी। आए दिन उसका पति मारपीट करता था। आरोप है कि बीते शनिवार को शिवम ने अपने साथियों के साथ मिलकर माला की हत्या कर दी और शव को इंदिरापुरम इलाके में लाकर फेंक दिया। गौरव ने बताया कि शिकायत पर बिसरख पुलिस ने आरोपी शिवम व उसके कुछ दोस्तों को हिरासत में लिया है।